आज की सच्चाई यह है कि यथार्थ के ज्ञान के अभाव में दुनिया धर्म और धर्मांधता के बीच भेद न कर पाने के कारण खुद भी असमंजस की सूली पर झूल रही है। पौराणिक कथाओं के आधार पर जीवन की सृष्टि मानने वालो! इंद्र के विलास को रोक कर कर जन-जीवन को सुख पहुँचाने वाले हरिश्चंद्र और तारा सत्यवादिता की सज़ा (अपने बेटे का कफ़न नुचवाने की) कब तक और भुगतेंगे? एक सेब की चोरी के एवज़ में देशनिकाला की सज़ा कब तक और चालू रहेगी? जबतक सोच को वैज्ञानिक धार नहीं दोगे सूलियों की सेज पर मनुष्यता सुलाई जाती रहेगी। इस सन्दर्भ में डॉ. उदय प्रताप सिंह की दो पंक्तियाँ हर धर्म के लोगों तक पहुँचाना बहुत ज़रूरी है और प्रासंगिक भी -